
EX HARVEII INSTITUTO. 


Ivvrrus dolensque prodeo coram vobis, 
Socii, solemni munere functurus, alteri eheu ! 
frustrà demandato, quem mors immatura 
preripuit. Doleo et acerbé fero tam inopi- 
natum casum ; sed me recreat et reficit con- 
sessus hic, et conspectus vester. Cum enim 
intueor et contemplor unumquemque ves- 
trüm, neminem in hoc Sociorum numero 
video, quem non Turni LII integerrima vita, 
modestissimi mores, summa fides, innocentia, 
sibi devinxerint; neminem qui tantam pie- 
tatem, et virtutem ex oculis sublatam, desi- 
derio non prosequatur. 

TurniLLrz valetudo, a primá usque pue- 
ritià tenera et inconstans, subitó in discrimen 


preecipitata est insalubri nuper aéris consti- 

tutione, et asperà arterià graviter inflam- 
matione correptà, spiritus, segré, et non 
nisi magno labore ac nisu, dies sex noctesque 
ducitur. Tandem ad tracheam cultro anato- 
mico incidendam, tanquam ad sacram an- 
choram, ipso hortante, confugimus. Sed 
frustrà—nam peracto vix ae ne vix quidem 
opere consumptus est. 

O! incertam vite conditionem, et inania 
artis nostre subsidia! Quse vanà nos spe 
producunt, et, tacto prope littore, mediis in 
fluctibus obruunt ! 

Erant in TuTH1iLL:O plurimz littere, nec 
ez vulgares, sed recondite. Erant illi ex se- 
verà disciplinà derivata et penitüs animo 
infxa ea Matheseós principia, quee ad phi- 
losophiam colendam plané necessaria sunt. 
Testis est Cantabrigia, quas primi ordinis 
honores ei detulerat. Testes vos estis, qui 
in Pharmacopoeià istà olim. condendá, et in 


alterá jam in lucem proditurá, auxilium ejus 

apprimé utile cognovistis—et quicquid e 
Chemiá feliciter hauserat summà modestià, 
summo tamen studio prolatum. 

Erat in illo, porró, gravitas, sine severi- 
tate, et cunctatio quzdam respondendi, ut 
nihil non consideratum exiret ab ore.  Ac- 
cedebat, etiam, judicium acre, limatum, 
exercitatum, et benignitas quaedam et cle- 
mentia qua» eum ad mentis morbos tractan- 
dos prz ceteris aptum habilemque red- 
diderant. 

Cogitanti mihi de hác re, mirum sepe 
visum est quà de causà Medici hodierni 
partitionem hanc artis nostre fecerint, 
seposuerintque eos qui animi affectibus 
subvenire soleant, ab iis qui in morbis 
corporis curandis exercitati fuerint. Quid 
enim? Cum Homo confletur ex animo et 
corpore, nil patitur illud quin hic quoque 
in consortium mali trahatur.  Porró nemo 


poterit esse Medicus omni laude cumulatus 

nisi fuerit omnium animi motuüm sque et 
gegrotationum corporis scientiam consecutus. 
Tollendos igitur hos limites esse puto, et 
philosophiam Medicine sociam et ministram, 
uti admonet Hippocrates, adsciscendam ; 
nec in Pharmacopolarum ofhcinis tantum, 
sed in scholis quoque sapientüm, quserenda 
remedia malorum ; quod comprobat etiam 


Horatii effatum : 


** Sunt verba et voces quibus hunc lenire dolorem 
Possis, et magnam morbi deponere partem." 


Nec minore desiderio lupemus MAToNUM 
ante diem abreptum—mitem, gravem, et 
artis sue peritum. Erat enim cüm instructus 
optimé, tum etiam scientià atque usu perfecté 
planéque Medicus. Quantum in rebus Che- 
micis investigandis prestiterat TuTHILL1US, 
tantum antecelluit MAToNvs in Botanicis— 
nec extitit unquam quisquam majori in hanc 
domum pietate, nec cui dignitas vestra 


carior esset ; aut quo adjutore consiliorum 

nostrorum in segrorum miseriis sublevandis 
uti potius gaudebamus. ^ Etenim mores ei 
candidi et ingenui ultró nos alliciebant, non 
emolumento captantes aliquo, sed trahentes 
suá vi et dignitate ; nam quod decenset hones- 
tum esset facilé percipiebat, nec alteri facie- 
bat unquam quod sibi faciendum noluisset. 
Quod liberos non habuit quibus et patri- 
monium paterni nominis, et opes relinqueret, 
moderatio rei familiaris in suum usum de- 
finita erat, nec tam facultatem et copiam 
expetendam putabat, quam et in utendo 
rationem, et, quod famam nondum adeptis 
interest, in carendo patientiam.—Salve zeter- 
num, amicissime Vir! seternumque vale ! 
Nec ingratum fore censeo vobis, Socii, si in 
altero nomine :paulum immorer, et in tuos 
cineres, RicARpE PowrrL! ** purpureos 
spargam flores." "Tu etenim de Pathologiá 
quedam optimé perpensa protulisti. — Et 


in medicinà administrandà optimorum Ma- 

eistrorum vestigiis insistens Naturam ducem 
semper secutus es, et quosdam nervorum 
morbos proprio Marte debellásti. Haec Acta 
nostra litteraria intuenti facile patent —Hszc 
Nosocomii S^*. Bartholomei memorabilia tes- 
tantur et confirmant. 'luus est honos igitur 
in aerarium nostrum, quicquid potuisti, con- 
jecisse; tua laus, aliquantulüm de miseriis 
et doloribus humane conditionis detraxisse. 
Nec levis est illa quidem, nam quorum in- 
cenis hec referuntur accepta, ab iis, et 
Collegii nostri, et patrize fama adaucta est. 
Sed neque finis luctui nostro aut modus 
prius esse debet, quàm HEwxnicuM AiNsrrE, 
equalem mihi, eundemque amicissimum 
deflevero. Is cum Cantabrigie suse prima 
labra scientize admovisset, ibi tam pleno se 
proluit haustu, ut prestantissimorum et sum- 
mi ingenii atque industrie juvenum, actis 
examinationibus facilé Princeps salutaretur, 


fratre suo majore natu proximum honoris 

locum obtinente. Hisce sub auspiciis, cum 
ad medicinam exercendam se accinxisset, 
quis non ei pateret aditus ad opes, ad famam, 
ad amplitudinem? | Omnes omnia bona di- 
cere, et laudare fortunas Medici, cui visa 
sunt et fausta omnia ac felicia in procinctu 
stare. 

At ea est tamén, quodammodo, artis nos- 
tree conditio, ut Medicus, quamvis sit eru- 
ditus, quamvis sit in omni scientià ad ar- 
tem suam pertinente, instructissimus, si 
fuerit idem in consuetudine vitz et in. mori- 
bus ac voluntatibus civium suorum hospes, 
parüm ei proderit oleum operamque inter 
calamos et scrinia consumpsisse. 

JEger lecto sternitur moriturus; fractus 
viribus tum animi, tum corporis, in te, Medi- 
cum, defigit oculos, in te uno spem omnem 
boni, si quid boni fortassis etiamnum spe- 
randum sit, reponit. Quid agendum ? Dubi- 


tasne^ cunctatio ista frigiditas est, mora 

mors. Non est hic dubitandi locus, non 
philosophandi, sed agendi. 

Alter arcessitur Medicus — convenitur— 
de :egro actum est plane, et conclamatum— 
sed judicium novi medici promptiüs et studi- 
osiüs oblatum, sed officiosa quadam sedu- 
litas movent et conciliant animos assiden- 
tium, et perfricta frons isto favore et obser- 
vantià perfruitur, quam modestia, candor et 
vera ac sana Medicina desideraverant frus- 
trà. Ita multa nos, et in nostris rebus 
fefellerunt, sed ea est hominis natura, et 
erit ; 

* Si vis me flere, dolendum est 
Primum ipsi tibi ;" 
si vis me fidem ponere in remedis tuis, 
nz! te tuam fidem in medicinà tuà ponen- 
dam postulo. 
Et RicAnpoPowzrrr,etHENRICO Á1NSLIE, 
utrique contigit, in medio vitze cursu, et in 


maximà utriusque utilitate, morbo defe- 

cisse ; huie vesicz heemorrhagià, illi para- 
lysi.—Num id. incommodo eorum et detri- 
mento, an potius lucro apponam?  Lucro 
sané; Mens etenim humana presentire in 
posterum amat, et in futurum cupit pro- 
spicere. Sed in hac festinatione urbis ac 
vite, in hac ambitionis occupatione et con- 
tentione, earum rerum contemplationem, ad 
quas serió et precipué animum. intendere 
debemus, quippe quz ad immortalitatem, et 
eeternam nostram felicitatem spectant, facilé 
differre solemus, quia, quanquam aliorum 
ofheiis otiosi semper simus, nobismet ipsis, 
tamen, nostrisque curis nunquam vacamus. 
Imperanda est igitur, et cogenda preteriti 
temporis accurata recordatio, ut vitee futurae 
felicitas, certis conditionibus promissa nobis, 
pietate et poenitentià sedulo expetatur et 
elaboretur. Hoc iis emolumento fuit, hoc 
Dei Optimi Maximi benignitas voluit, et 


proptereà, forsàn, morbis eos plecti jussit. 

Me, si Deo placuerit ingravescentibus 
annis, imbecillitate valetudinis impediri,— 
esto.—ld omne benevolentie Ejus acceptum 
referam. Sin otii fructus detur, cum saná 
mente in corpore sano, ad vitam anteac- 
tam recogitandam, et vestem, quasi colli- 
cendum, quemadmodum * Imperatori ante 
cadendum in Capitolio cur; fuit, ut decoré, 
et cum dignitate discederet, laudem Deo 
majorem, majoresque gratias debiturus sol- 
vam. 

Hec de is jure predicanda esse censui, 
quos, intra annum jam clausum, de vobis et 
de arte vestrá bené meritos, mors, eheu! de- 
flenda, sustulit. Equidem non sum nescius 
hujusce temporis esse et loci prestantissi- 

* Casar Cassii brachium arreptum graphio trajecit ; 
conatusque prosilire, alio vulnere tardatus est. Utque anim- 
advertit, undique se strictis pugionibus peti, togá caput 
obvolvit: simul sinistrá manu sinum ad ima crura de- 


duxit, quo honestius caderet, etiam inferiore corporis parte 


velatá.— Suetonius in. vita Julii Cesaris. 

mos ex annalibus nostris medicos, suá 
quemque laude, prosequi; id quod olim 
quà potui diligentià sum egomet aggressus ; 
aliique Oratores vestri solemni hác lauda- 
tione, plenius ac meliüs, prosecuturi sunt. 
Sed detur occasioni venia, quippe veren- 
dum erat ne hi cari et estimandi viri, quos 
novissimo desiderio ploravimus, debito suo 
preconio carituri essent; atque ita eorum 
fama ac memoria, quam vos tueri et conser- 
vare debetis, elapsa esset gradatim et dis- 
paruisset, illacrymabilis et obliviscenda. 
Accipite, igitur, Socii, in bonam partem, 
quod vestrà fretus indulgentià, ne solemne 
munus et salutare deesset, pro virili, Oratoris 
erepti partibus hodie fungi sim ausus. 


Vivite et valete !! 

